Názov projektu: Cielené zaradenie detí a mládeže so špecifickými vzdelávacími potrebami do prirodzenej vrstovníckej skupiny

Kód projektu: 22420320030

**Príklad dobrej praxe inkluzívneho vzdelávania**

|  |  |
| --- | --- |
| **Názov príkladu dobrej praxe:** | Inklúzia dieťaťa so sociálnym znevýhodnením… |
| **Názov organizácie,**  **v ktorej sa vykonávala pilotáž:** | Centrum Koburgovo, n.o. |
| **Adresa organizácie,**  **v ktorej sa vykonávala pilotáž:** | Sídlo: Spartakovská 8, Trnava, zariadenie: Limbová 7, Trnava |
| **Kraj, štát** | Trnavský kraj, Slovenská republika |
| **Kľúčové slová:** | |
| **Sociálna inklúzia, komunitné centrum, rozvoj spolupráce,** | |
| **Ciele PDP:** | |
| Cieľom je rozvíjať málo rozvinuté schopnosti, zručnosti a záujmy dievčaťa pochádzajúceho z nízkopodnetného prostredia a motivovať ju na rozvoj spolupráce a začlenenie do skupiny. | |
| **Východiská PDP:** | |
| Lea Bangová je zo sociálne znevýhodneného prostredia(chudoba, neštandardné hygienické bytové podmienky, nezamestnanosť rodiča), má oslabené parciálne funkcie vplyvom nepodnetného prostredia, nedostačujúce sociálne kompetencie. Dievča žijúce v tomto  prostredí má obmedzené psycho-sociálne zručnosti, dôsledkom toho je izolácia jedinca, neschopnosť adaptácie, obmedzujúce nadväzovanie vzťahov, absencia záujmov, integrity, pocit odcudzenia. | |

Špecifikovať cieľovú skupinu: Lea Bangová je vo veku 11 rokov. U dievčaťa sa v škole vyskytujú výrazné nedostatky, napríklad pri práci s počítačom. Zaostáva za ostatnými deťmi z triedy z čoho vzniká, že ju dávajú na okraj svojho kolektívu, alebo ju z neho úplne vylučujú. Takýmto prístupom sa dieťa stáva nespoločenské, odvrhované spoločnosťou, je naňho poukazované: Ten, čo nič nevie. Z dievčaťa sa stáva ešte väčší samotár a postupne sa tiež sama vylučuje zo skupiny.

**1) Stručná anotácia PDP:**

Dievča zo sociálne znevýhiodneného prostredia trpí deficitom pozornosti od svojich rodičov, spolužiakov, tiež sa často cíti osamelá. Preto sme ju zapojili do nízkoprahového klubu, kde sme pracovali s deťmi s interaktívnym programom na interaktívnej tabuli. Podarilo sa nám pripravenými aktivitami rozvinúť jej záujem a stala sa viac spoločenskejšou. Poskytli sme dievčaťu možnosť realizovať sa v tom čo ju baví. Predpokladáme, že to môže pomôcť k jej inklúzii nie len v triede ale aj v našom komunitnom centre.

**2) Ciele súvisiace s kľúčovými kompetenciami prierezových tém (PT):**

Cieľom je rozvíjať málo rozvinuté schopnosti, zručnosti a záujmy dievčaťa pochádzajúceho z nízkopodnetného prostredia a motivovať ju na rozvoj spolupráce a začlenenie do skupiny.

**3) Popis realizácie príkladu dobrej praxe:**

Lea Bangová navštevuje pravidelne komunitné centrum dva krát do týždňa. V prvej fáze dievča trávilo svoj voľný čas v centre tým, že zväčša pozorovalo ostatných a málo sa zapájala do spoločných aktivít. Rozhovorom sme sa snažili nájsť u nej  jej schopnosti, zručnosti, potreby či  záujmy. Na základe rozhovoru sme zistili, že jej robí veľký problém práca s počítačom v škole a že by sa to veľmi chcela naučiť. Dôvody uviedla, že by niekedy chcela na tom dobre pracovať, písať a sama sa naučiť hľadať rôzne veci, ktoré ju zaujímajú. Ďalší dôvod uviedla, že tým že by sa naučila pracovať na počítači, by zapadla viac do kolektívu v triede.  Menej by sa jej vysmievali, čo by pomohlo k lepšej inklúzii. Chcela, aby sme ju v centre naučili pracovať z počítačom, čím by sa mohla opäť pomaly začleniť do kolektívu. Avšak bolo tu stále veľké riziko toho, že ostane uzatvorená pred druhými a nebude chcieť naďalej nadväzovať kontakty. Preto v druhej fáze po individuálnych stretnutiach sme ju motivovali k rozvoju spolupráce, snažili sa zvýšiť u nej záujem o spoluprácu, interakciu a cez aktivity ju naučiť nebáť sa nadväzovať kontakty. Preto sme ju zapojili do nízkoprahového klubu, kde sme pracovali s deťmi s interaktívnym programom na interaktívnej tabuli. Na filmovom krúžku sme pripravovali aktivity, ktoré ju učili kriticky pristupovať k informáciám získaným z internetu. Zároveň sme jej púšťali dokumenty zachytávajúce život a prácu ľudí, ktorí by mali byť pre nich vzormi. (úspešní muzikanti, lekári, športovci atď.) Súčasťou tohto krúžku boli diskusie, kde sme sa snažili interpretovať filmy po obsahovej, estetickej, etickej, ale aj technickej stránke. Veľmi vhodnou pomôckou bola interaktívna tabuľa, na ktorej bolo možné pracovať s výučbovým testovým programom, prehrávať DVD, ale aj pripojiť sa na internet a pracovať s internetovými programami(facebook, google...) a počítačovými programami.(MS Word, powerpoint), Na krúžku sme pracovali s e-mailom, filmami (dokumentárnymi, hranými–na základe nášho výberu ale aj výberu detí, čo bolo nimi veľmi pozitívne hodnotené). Upozorňovali sme ju na negatívne vplyvy médií (manipulácia, vulgarizácia...), ale aj na ich pozitívny prínos (napr. pomoc internetu pri hľadaní si zamestnania) a na kvalitné webové stránky, ktoré ponúkajú špecializované vzdelávacie programy na rôzne témy, napr. program prevencie xenofóbie a rasizmu- „Jsme lidé jedné Země“. Naučili sme ju ovládať základy práce s PC, písať text a upravovať ho.

**4) Evaluácia - záverečné zhodnotenie realizácie (klady, zápory a ďalšie doporučenia):**

Podarilo sa nám pripravenými aktivitami rozvinúť jej záujem a stala sa viac spoločenskejšou. Poskytli sme dievčaťu možnosť realizovať sa v tom čo ju baví.

**5) Hodnotenie garanta:**

Predpokladám, že prístup a práca s Leou Bangovou môže pomôcť k jej inklúzii nie len v triede, v komunitnom centre ale aj v jej širšom okolí. Vďaka skúsenostiam s pripravenými aktivitami v komunitnom centre dievča bude ľahšie vyhľadávať kamarátov, s ktorými sa bude môcť spoločne zahrať, prestane byť osamelá a postupom času sa začne zapájať aj do iných aktivít.